**Ministru kabineta noteikumu projekta** **Grozījumi Ministru kabineta 2017. gada 6.jūnija noteikumos Nr. 315 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta ”Grozījumi Ministru kabineta 2017. gada 6.jūnija noteikumos Nr. 315 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi (turpmāk - noteikumu projekts) mērķis ir veikt 1.1.1.5. pasākuma "Atbalsts starptautiskās sadarbības projektiem pētniecībā un inovācijās" finansējuma iekšējo pārdali, lai nodrošinātu akadēmiskā un zinātniskā personāla mācības augsta līmeņa digitālo prasmju jomā, un augsta līmeņa digitālo prasmju pārnesi izglītības sistēmā, gan mācot vispārējās un profesionālās izglītības iestāžu pedagogus, gan integrējot digitālās kompetences visu kvalifikāciju studiju programmās.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punkts.Ministru kabineta 2020. gada 19. maija protokola (Nr. 34 33.§) “Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” 2. punkts un 4. punkts, kas paredzfinansējuma iekšējo pārdali 1.1.1.5. pasākuma "Atbalsts starptautiskās sadarbības projektiem pētniecībā un inovācijās" (turpmāk – 1.1.1.5. pasākums) ietvaros, novirzot Eiropas Reģionālās attīstības fonda (turpmāk – ERAF) finansējumu 2 550 000 *euro* apmērā Latvijas digitālās kapacitātes stiprināšanai, nodrošinot akadēmiskā un zinātniskā personāla mācību apmaksu augsta līmeņa digitālo prasmju apguvei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārkārtējā situācija saistībā ar Covid-19 ir palielinājusi digitalizācijas lomu visā pasaulē, kas apliecina, ka valstīm ir svarīgi nodrošināt stabilu digitālo infrastruktūru un pakalpojumu digitalizāciju, kā arī stiprināt iedzīvotāju un uzņēmēju digitālās prasmes, lai pielāgotos ārkārtējās situācijas apstākļiem, pielāgotos jaunam dzīves un biznesa modelim, un mazinātu Covid -19 krīzes sekas. 2019. gadā Latvija ieņēma 17. vietu starp 28 Eiropas Savienības valstīm vērtējumā pēc Digitālās ekonomikas un sabiedrības indeksa (DESI) (https://ec.europa.eu/digital-single-market/en/desi), kas atspoguļo dalībvalstīs panākto progresu digitalizācijas jomā. Latvijā izpratnes par digitalizācijas sniegtām iespējām, tai skaitā mākslīgo intelektu, trūkst gan valsts pārvaldē, gan privātajā sektorā, gan mācību iestāžu absolventiem. Iedzīvotāju digitālo prasmju uzlabošana ir priekšnosacījums, lai varētu izveidot iekļaujošu darba tirgu, kā arī paaugstināt to uzņēmumu produktivitāti, kas patlaban maz izmanto digitālās priekšrocības.Tādēļ izglītībā un zinātnē jāveicina izpratnes līmeņa celšana par mākslīgo intelektu un digitālo prasmju attīstība, nodrošinot mākslīgajā intelektā spējīga (tāda, kurš prot veidot, apmācīt un izmantot mākslīgo intelektu) darbaspēka pieejamību Latvijā. Augstākajā izglītībā datu analītikas kurss ir jāintegrē lielākajā daļā mācību programmu. (Informatīvais ziņojums “Par mākslīgā intelekta risinājumu attīstību”, Ministru kabineta 2020.  gada 4. februāra protokols Nr.5 33.§)Izvērtējot dažādus risinājumus COVID-19 seku mazināšanai, šā gada 19.maija Ministru kabineta sēdē tika pieņemts lēmums par Eiropas Savienības struktūrfondu un Kohēzijas fonda finansējuma pārdalēm un risinājumiem, tai skaitā par finansējuma pārdali 1.1.1.5.pasākuma ietvaros Noteikumu projekta mērķis ir veikt 1.1.1.5. pasākuma finansējuma iekšējo pārdali, lai nodrošinātu Latvijas augstskolu un zinātnisko institūciju akadēmiskā un zinātniskā personāla mācības augsta līmeņa digitālo prasmju jomā, un augsta līmeņa digitālo prasmju pārnesi izglītības sistēmā, gan mācot vispārējās un profesionālās izglītības iestāžu pedagogus, gan integrējot digitālās kompetences visu kvalifikāciju studiju programmās. Noteikumu projekts nodrošinās studiju programmas “Latvijas digitālās kapacitātes stiprināšana” īstenošanu, kas veicinās augstskolu un uzņēmumu sadarbību, palielinās pasniedzēju kapacitāti, nodrošinot modernu datorzinātņu (piem., mākslīgais intelekts, «lielo datu» apstrāde, kiberdrošība un augstas veiktspējas datoru izmantošana) apgūšanas iespējas un to pielietojumu praksē. Latvijas augstskolu un zinātnisko institūciju akadēmiskā un zinātniskā personāla pētnieciskās kapacitātes paaugstināšana ir būtiska akadēmiskā un zinātniskā personāla veiksmīgai dalībai Eiropas Komisijas programmā “*Digital Europe*”, ko paredzēts uzsākt 2021. gadā, kas nodrošinās finansējumu projektiem tādās jomās kā augstas veiktspējas datošana, mākslīgais intelekts, kiberdošība, padziļinātas digitālās prasmes, un plašas digitālo spēju izmantošanas nodrošināšana ekonomikā un sabiedrībā.Noteikumu projekts paredz novirzīt finansējumu (kopā 3 miljonu *euro* apmērā, no kura ERAF daļa ir 2.55 miljoni *euro*) 1.1.1.5. pasākuma otrās atlases kārtas ietvaros Rīgas Tehniskās universitātes projektam “Atbalsts RTU starptautiskās sadarbības projektiem pētniecībā un inovācijās”. Minētais finansējums tiks novirzīts, lai atbalstītu Latvijas digitālās kapacitātes stiprināšanu (Digitālās izcilības centra iniciatīvas ietvaros), nodrošinot akadēmiskā un zinātniskā personāla (līdz 50 speciālistu) mācības augsta līmeņa digitālo prasmju apguvei (tostarp bioinformātikas, kiberdrošības un mākslīgā intelekta jomā) Ņujorkas štata Bufalo universitātē, pamatojoties uz 2020.gada 16.martā noslēgto līgumu starp Rīgas Tehnisko universitāti un Bufalo universitāti par akadēmiskā personālā apmaiņu un sadarbību, kur šī līguma ietvaros vistiešākā sadarbība ar Bufalo universitāti ir Rīgas Biznesa skolai. 1991. gadā sadarbībā ar Ņujorkas štata universitāti Bufalo, (ASV) un Otavas universitāti (Kanāda) tika dibināta Rīgas Biznesa skola, kas ir Rīgas Tehniskās universitātes institūts un kas veiksmīgi sadarbojas ar Bufalo universitāti kopš 1991.gada (slēdzot regulāri sadarbības līgumu uz četriem līdz pieciem gadiem). Rīgas Biznesa skolai ir visi priekšnosacījumi, lai veiksmīgi nodrošinātu studiju programmu “Latvijas digitālās kapacitātes stiprināšana”. Turklāt Bufalo universitātes piedāvātās zināšanas un pieredze nodrošina starpdisciplināras studiju programmas, kādas nav šobrīd nevar piedāvāt Eiropā augstskolas. Ziemeļamerikas starpdisciplinārās studiju programmas atbilst starptautiskām IKT nozares organizāciju noteiktām prasībām, tās ir pielāgojamas, lai ātri reaģētu uz darba tirgus vajadzībām, un ietver plašu kompetenču kopumu darbam ar augstu pievienoto vērtību.Rīgas Biznesa skola 2019. gadā veiksmīgi iesāka inovatīvu studiju programmu un īstenoja 14 pasniedzēju mācības informācijas un komunikācijas tehnoloģiju jomā saskaņā ar 2019. gada 16. septembrī starp Izglītības un zinātnes ministriju un Rīgas Tehnisko universitāti noslēgto līgumu Nr.  2- 2e/19/437 “Par piešķirto valsts budžeta līdzekļu izlietojumu Rīgas Tehniskās universitātes institūtam “Rīgas Biznesa skola” inovatīvas studiju programmas informācijas un komunikācijas tehnoloģiju jomā izveidei”. Tomēr, lai stiprinātu Latvijas digitālo kapacitāti, ir nepieciešams turpināt šādas mācības, apmācot vairāk pasniedzējus un veidojot augsta līmeņa pasniedzēju grupu Latvijas augstskolās vai zinātniskajās institūcijās jomās, kurās nepieciešamas augsta līmeņa digitālās prasmes.Akadēmiskā un zinātniskā personāla mācības augsta līmeņa digitālo prasmju jomā atbilst darbības programmas pirmā prioritārā virziena “Pētniecība, tehnoloģiju attīstība un inovācijas” un 1.1.1. specifiskā atbalsta mērķa aprakstam par zinātnes un tehnoloģiju cilvēkkapitāla attīstību, jo īpaši [..] IKT jomā, un tā nerada izmaiņas 1.1.1.specifiskā atbalsta mērķa uzraudzības rādītājos.Lai nodrošinātu 1.1.1.5. pasākuma finansējuma pārdali, otrās atlases kārtas ietvaros ir paredzēts samazināt 1.1.1.5. pasākuma pirmajai un trešajai kārtai plānoto ar līgumiem nepiesaistīto kopējo attiecināmo finansējumu (tas, ir attiecīgi – pirmajai kārtai par 2 183 997 *euro* un trešajai kārtai par 816 003 *euro*) (MK noteikumu Nr.315 14. punkts, 15.1. apakšpunkts un 57. punkts jaunā redakcijā) un palielināt 1.1.1.5. pasākuma otrai atlases kārtai plānoto kopējo attiecināmo finansējumu (par 3 miljoniem *euro*), kā arī palielināt finansējumu otrās kārtas finansējuma saņēmējam - Rīgas Tehniskajai universitātei (MK noteikumu Nr.315 37. punkts un 40.16. apakšpunkts izteikts jaunā redakcijā.).Papildus Izglītības un zinātnes ministrija kā ES fondu atbildīgā iestāde šajā noteikumu projektā paredz finansējuma pārdali (101 006 *euro* apmērā) no 1.1.1.5.pasākuma atlases pirmās kārtas uz Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākumu "Praktiskas ievirzes pētījumi", līdz ar to 1.1.1.5. pasākuma plānotais kopējais attiecināmais finansējums un 1.1.1.5 pasākuma finansējums tiek samazināts par 101 006 *euro*. (MK noteikumu Nr.3157.punkts, 14. punkts un 15.1. apakšpunkts)Tiesiskās paļāvības un tiesiskās noteiktības princips tiks ievērots, ņemot vērā, ka noteikumu projekts paredz finansējuma pārdali starp 1.1.1.5. pasākuma projektu iesniegumu atlases kārtām. Finansējuma pārdale starp 1.1.1.5. pasākuma atlases kārtām neietekmē esošo projektu īstenošanu, jo tiek pārdalīts līgumiem nepiesaistītais finansējums. Noteikumu projekts Rīgas Tehniskajai universitātei paredz jaunu atbalstāmo darbību – studiju programmu “Latvijas digitālās kapacitātes stiprināšana” (kuru nodrošinās Rīgas Biznesa skola sadarbībā ar Bufalo universitāti) un jaunu specifisko iznākuma rādītāju - apmācīts akadēmiskais un zinātniskais personāls augsta līmeņa digitālo prasmju jomā (vismaz 36 personas, kuras pabeigušas studiju programmu “Latvijas digitālās kapacitātes stiprināšana” un ieguvušas sertifikātu). (MK noteikumi Nr.315 papildināti ar 41.5. un 44.8. apakšpunktu).Studiju programma “Latvijas digitālās kapacitātes stiprināšana” paredz akadēmiskā un zinātniskā personāla mācības augsta līmeņa digitālo prasmju jomā veicot apmācības divos līmeņos, nodrošinot vidēji 12 pasniedzēju apmācības pedagoģiskajā apmācībā vienu semestri Bufalo universitātē (pēc mācībām iegūstot sertifikāts) un apmācot vidēji 4 pasniedzējus semestrī augstākā līmenī, nodrošinot otru mācību semestri pedagoģiskajā/ zinātniskajā apmācībā.Noteikumu projekts paredz jaunu punktu (MK noteikumu Nr.315 45.1 punktu), kurā uzskaitītas attiecināmas izmaksu pozīcijas, kas saistītas ar studiju programmas “Latvijas digitālās kapacitātes stiprināšana” nodrošināšanu, piemēram, tas ir studiju apguves izmaksas (mācību maksa un mācību materiāli) (MK noteikumu Nr.315 45.11. apakšpunkts). Izmaksas par braucienu uz mācību norises vietu ārvalstīs un atpakaļ (tai skaitā, ceļa (transporta) izdevumi, izdevumi, kas saistīti ar vīzas, apdrošināšanas polises un veselības apdrošināšanu polises iegādi) un uzturēšanās izmaksas (izmaksas par naktsmītni ārvalstīs) – šīs izmaksas paredzēts segt gan apmācāmajām personām, gan personālam, kas iesaistīti mācību koordinēšanā un pārraudzībā (MK noteikumu Nr.315 45.12. un 45.13. apakšpunkts). Lai nodrošinātu studiju programmas “Latvijas digitālās kapacitātes stiprināšana” īstenošanu un kvalitātes uzraudzību ir paredzēta attiecināmo izmaksu pozīcija (MK noteikumu Nr.315 45.14. apakšpunkts) - Latvijas un ārvalstu augstskolas mācību koordinēšanas un pārraudzības izmaksas, kas ietver konsultācijas ar fakultātēm, studiju programmas atbalsta funkciju nodrošināšanu. Šīs studiju programmas ietvaros ir jānodrošina stipendijas un ārvalstu viespasniedzēju honorāri, kas ietverti noteikumu projektā kā attiecināmo izmaksas (MK noteikumu Nr.315 45.15. apakšpunkts)Noteikumu projekts paredz arī papildu divus nosacījumus Rīgas Tehniskajai universitātei īstenojot atbalstāmo darbību – studiju programmu “Latvijas digitālās kapacitātes stiprināšana”, lai nodrošinātu šo mācību kvalitātes uzraudzību un augsta līmeņa digitālo prasmju pārnesi Latvijas izglītības sistēmā. (MK noteikumi Nr.315 papildināti ar jaunu 51.1apakšpunktu).Pirmais nosacījums – Rīgas Tehniskai universitātei kā finansējuma saņēmējai līdz katra projekta īstenošanas gada beigām ir jāiesniedz ikgadējs pārskats sadarbības iestādē par šīs mācību programmas īstenošanu un mācībās iegūto zināšanu pārnesi, lai novērtētu programmas kvalitāti un ietekmi, tas ir mācību programmas iegūto zināšanu un studiju programmai radīto rezultātu (kursu, moduļu, metožu u.c.) pārnesi, tos adaptējot citu (gan informācijas un komunikācijas tehnoloģiju jomas, gan citu izglītības jomu) formālās un neformālās izglītības programmu īstenošanai, lai attīstītu un stiprinātu augsta līmeņa digitālo prasmju apguvi un zināšanu pārnesi dažādās jomās (MK noteikumu Nr.315 51.11 apakšpunkts). Otrs nosacījums - jāslēdz līgums ar personām, kuras tiks apmācītas šajā studiju programmā, paredzot līgumā nosacījumu, ja šīs personas (pasniedzēji) pēc mācību pabeigšanas nenostrādā vismaz 2 (divus) gadus Latvijas augstskolās vai zinātniskajās institūcijās kā akadēmiskais vai zinātniskais personāls jomās, kurās nepieciešamas augsta līmeņa digitālās prasmes (tas nozīmē dažādās jomās, kurās ir svarīgas augsta līmeņa digitālās zināšanas un prasmes ne tikai Informācijas un komunikāciju tehnoloģiju (IKT), tad viņām ir pienākums atmaksāt izdevumus par apmācībām (proporcionāli nenostrādātajam darba laikam) atbilstoši Darba likumā paredzētajiem nosacījumiem.Personām, kuras mācīsies šajā programmā, būs jāievēro divu gadu nosacījums pēc mācību pabeigšanas, lai nodrošinātu mācībās iegūto zināšanu pārnesi, kā arī izpildītu Amerikas Savienoto valstu vīzas nosacījumus. Personām, kuras mācīsies šajā studiju programmā, tiks kārtota Amerikas Savienoto valstu (ASV) vīza (J-1 vīza), kuru saņemot, personai, kura ir uzturējusies ASV ar attiecīgo vīzu, ir jāievēro divu gadu fiziskās klātbūtnes prasība mītnes valstī. Nosacījums attiecas uz J-1 vīzas saņēmējiem (ASV apmeklētājiem), kuri piedalās apmaiņas programmā, kuru pilnībā vai daļēji finansē ASV valdības aģentūra, mītnes valsts valdība vai starptautiska organizācija, kas saņēmusi finansējumu no ASV valdības vai mītnes valsts valdības.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir Rīgas Tehniskā universitāte un Rīgas Biznesa skola, Latvijas augstskolas un zinātniskās institūcijas (kuru personāls tiks apmācīts), kā arī zinātniskās institūcijas (potenciālās projektu iesniedzējas 1.1.1.5. pasākuma trešā projektu iesniegumu atlases kārtā), jo noteikumu projekts paredz finansējuma pārdali starp 1.1.1.5. pasākuma projektu iesniegumu atlases kārtām. Finansējuma pārdale starp 1.1.1.5. pasākuma atlases kārtām neietekmē esošo projektu īstenošanu, jo tiek pārdalīts līgumiem nepiesaistītais finansējums.Latvijas augstskolu un zinātnisko institūciju akadēmiskais un zinātniskais personāls (vismaz 36 personām tiks nodrošinātas mācības augsta līmeņa digitālo prasmju jomā, lai uzlabotu pasniedzēju prasmes un nodrošinātu starpnozaru akadēmisko pieredzi, kā arī uzlabotu studentu projektu un pētījumu vadības un pārraudzības prasmes (mācības pabeidzot tiks saņemts sertifikāts). Neliela daļa no apmācītajiem pasniedzējiem varēs turpināt mācības padziļināti vēl vienu semestri pedagoģiskajā/zinātniskajā apmācībā un mācību beigās saņemot sertifikātu.Latvijas uzņēmumi un strādājošie, nodrošinot zināšanas un augsta līmeņa digitālās prasmes (piem., bioinformātikas, kiberdrošības un mākslīgā intelekta jomā).Noteikumu projekts ietekmēs sadarbības iestādi - Centrālo finanšu un līgumu aģentūru, kā arī Izglītības un zinātnes ministriju, kas pilda atbildīgās iestādes funkcijas. |
| 2. | Tiesiskā regulējuma ietekme uz tautsaimniecību un administratīvo slogu | Studiju programma “Latvijas digitālās kapacitātes stiprināšana”, nodrošinās augsta līmeņa digitālo prasmju pārnesi Latvijas izglītības sistēmā un tautsaimniecībā, jo tiks modernizēts pasniegšanas veids (dažādojot mācību metodes un iekļaujot starpdisciplinārus projektus), paplašināts digitālo prasmju pielietojums dažādas nozarēs, palielināsies datorzinātņu absolventu īpatsvars (šobrīd 34% no mācības uzsākušajiem).Tiks modernizēta modernu datorzinātņu pasniegšana zinātņu/tautsaimniecības jomās (piem., mācot par mākslīgo intelektu, «lielo datu» apstrādi, kiberdrošību un augstas veiktspējas datoru izmantošanu).Studiju programma “Latvijas digitālās kapacitātes stiprināšana” veicinās moderno datorzinātņu priekšmetu integrēšanu vidusskolas līmenī un paaugstinās moderno datorzinātņu pasniegšanas kapacitāti Latvijā.Ilgtermiņā noteikumu projektā paredzētās studiju programmas “Latvijas digitālās kapacitātes stiprināšana” īstenošana dos pozitīvu ietekmi administratīvā sloga samazināšanā dažādās Latvijas tautsaimniecības nozarēs, ņemot vērā augsta līmeņa digitālo prasmju pārnesi izglītības sistēmā, zinātnē un tautsaimniecības nozarēs. |
| 3. | Administratīvo izmaksu monetārs novērtējums | Noteikumu projekts radīs papildu administratīvo slogu 1.1.1.5. pasākuma otrās atlases kārtas projekta īstenotājam, kas nodrošinās studiju programmu (MK noteikumu Nr.315 44.8. apakšpunktā minēto atbalstāmo darbību), tāpēc noteikumu projekts paredz darbības īstenošanai attiecināmās izmaksu pozīcijas 45.1apakšpunkts). |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem bija iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots Izglītības un zinātnes ministrijas tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>.Pēc noteikumu projekta spēkā stāšanās Izglītības un zinātnes ministrija kā atbildīgā iestāde un Centrālā finanšu un līgumu aģentūra informēs tos finansējuma saņēmējus, kurus skar tiesību akta projektā paredzētās izmaiņas. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi esf@izm.gov.lv. |
| 3. | Sabiedrības līdzdalības rezultāti | Latvijas Darba devēju konfederācija (LDDK) ir uzsvērusi, ka nozīmīgi turpināt investēt līdzekļus sabiedrības digitālo prasmju, kā arī citu caurviju prasmju attīstībā. Digitālo prasmju pilnveide dos iespēju plašākai sabiedrībai iesaistīties attālinātās mācībās, tai skaitā, lai apgūtu teorētiskos kursus programmās, kas paredzētas profesionālās kvalifikācijas ieguvei. (LDDK 2020. gada 7. aprīļa vēstule Nr.2-9e/87 “Par ekonomikas atveseļošanas plāna izstrādi un Eiropas Savienības fondu pārdali izglītības jomā”.) |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projektu izpildi nodrošinās Izglītības un zinātnes ministrija kā atbildīgā iestāde, Centrālā finanšu un līgumu aģentūra kā sadarbības iestāde.Rīgas Tehniskā universitāte – 1.1.1.5.pasākuma otrās atlases kārtas finansējuma saņēmējs un Rīgas Biznesa skola, kura nodrošinās studiju programmu “Latvijas digitālās kapacitātes stiprināšana” īstenošanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektiem nav ietekmes uz pārvaldes funkcijām un institucionālo struktūru.Noteikumu projektu izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.Rīgas Tehniskā universitāte kā 1.1.1.5.pasākuma finansējuma saņēmējs sadarbībā ar Rīgas Biznesa skolu izvērtēs studiju programmas īstenošanai nepieciešamos cilvēkresrusus (skaitu un slodzi), un attiecīgi grozīs vienošanos par projekta īstenošanu. |
| 3. | Cita informācija | Pēc noteikumu projekta stāšanās spēkā būs nepieciešami grozījumi Rīgas Tehniskās universitātes noslēgtajā vienošanās ar Centrālo finanšu un līguma aģentūru par Eiropas Savienības fonda projekta īstenošanu Nr. 1.1.1.5/18/I/008. |

|  |  |  |  |
| --- | --- | --- | --- |
| Izglītības un zinātnes ministre |  |  | I. Šuplinska |

Vīza:

Valsts sekretāre L. Lejiņa

Jakobsone 67047861

ginta.jakobsone@izm.gov.lv